[bookmark: _Hlk157585841][bookmark: _Hlk111725929]3. pielikums
Atklāta konkursa “Būvdarbu izpildes novērtējuma pakalpojumi rekonstrukcijas un izbūves objektos Ukrainā” 
(id. Nr. CFLA 2026/9-PAK) nolikumam

Aktualizācijas datums: 2026. gada 10. jūnijā

[bookmark: _Hlk100174877]Tehniskā specifikācija/ Tehniskais piedāvājums 

VISPĀRĪGĀ INFORMĀCIJA
CFLA kā Attīstības sadarbības iestādei, kas saskaņā ar Ministru kabineta 27.03.2026. rīkojuma Nr. 179 “Par apropriācijas pārdali no budžeta resora" 74. Gadskārtējā valsts budžeta izpildes procesā pārdalāmais finansējums" programmas 18.00.00 "Finansējums valsts drošības stiprināšanas pasākumiem" 1.1.3. apakšpunktu nodrošina konsultācijas un būvdarbu izpildes novērtējumu rekonstrukcijas un izbūves objektos Ukrainā, nepieciešami būvniecības eksperta (turpmāk – būvuzrauga) pakalpojumi: konsultācijas un neatkarīgi būvdarbu izpildes novērtējumi, kurā pārbaudīta veikto darbu atbilstība projekta mērķim, un attiecināmības prasībām rekonstrukcijas un izbūves objektos Ukrainā, kā arī piegādāto patvertņu atbilstība tehniskai specifikācijai, Ukrainas nacionālajam standartam DSTU 9329:2025, kā arī citiem civilās aizsardzības, drošības un tehnisko normatīvu prasībām Ukrainā. 

1. PAKALPOJUMA PRIEKŠMETS
Centrālajai finanšu un līgumu aģentūrai (turpmāk – CFLA) nepieciešami būvuzrauga pakalpojumi, lai veiktu būvdarbu organizēšanu un to novērtējumu rekonstrukcijas objektos Ukrainā, Čerņihivas apgabalā un Sumu apgabalā, un izvērtētu to atbilstību projekta mērķim un attiecināmības prasībām. Pakalpojuma mērķis ir veikt granta projektu (skat. sarakstu turpmāk tekstā) finansējuma saņēmēju organizēto būvdarbu pārbaudi, tas ir, vai ir sasniegts projektu iesniegumu mērķis, kā arī savas kompetences ietvaros konsultēt un sniegt viedokli par saņemtajiem tehniskajiem un finanšu piedāvājumiem Ukrainā Pasūtītāja grantu konkursa finansējumu saņēmēju organizētajās iepirkumu procedūrās par būvdarbu veikšanu.

2. DARBA UZDEVUMI
2.1. Uzdevumi pretendentam, ar kuru tiks noslēgts iepirkuma līgums (turpmāk – Līgums):
2.1.1. pēc Pasūtītāja norādījumiem veikt pārbaudes (turpmāk – pārbaudes) no Latvijas Republikas valsts budžeta līdzfinansētā projekta (turpmāk – projekts/i) par ēku būvniecību, un/vai to pārbūvi, izbūvi un atjaunošanu īstenošanas vietās Čerņihivas apgabalā, un Sumu apgabalā Ukrainā, un veikt neatkarīgu būvdarbu izpildes novērtējumu, kurā pārbaudīta veikto darbu atbilstība projekta mērķim un attiecināmības prasībām, kā arī piegādāto patvertņu atbilstība tehniskai specifikācijai, Ukrainas nacionālajam standartam DSTU 9329:2025, kā arī citiem civilās aizsardzības, drošības un tehnisko normatīvu prasībām Ukrainā. Sagatavot atzinumu brīvā formātā, novērtējot:
2.1.1.1.  būvdarbu atbilstību projekta mērķiem un attiecīgajam projekta īstenošanas līgumam, būvniecības ieceres dokumentācijai, progresa ziņojumam, t.sk. darbu izpildes aktiem, un būvdarbu izpilddokumentācijai, kā arī vienlaikus novērtējot to progresu, aktuālo laika grafiku, un kvalitāti pret projektā plānoto;
2.1.1.2.  faktiski veikto būvdarbu apjoma atbilstību finansējuma saņēmēja iesniegtajos maksājumu pieprasījumos norādītajiem apjomiem, darbu izpildes aktiem par paveiktajiem darbiem un citiem būvniecības izpilddokumentiem (t.sk. darbu izmaiņu aktiem un materiālu apstiprināšanas formām (MAF), u.tml.);
2.1.1.3.  citus ar projekta iesniegumu saistītos aspektus, par kuriem Pasūtītājs vienojas ar pretendentu pirms pārbaudes veikšanas (piemēram, ēkas izmantošanas mērķis atbilstoši projekta iesniegumam). 
2.1.2. Sniegt rakstiskas konsultācijas (argumentētu viedokli) un piedalīties pārrunās/sanāksmēs (gan klātienē objektā Ukrainā, gan attālināti) pēc nepieciešamības par pretendenta sniegtajiem atzinumiem, it sevišķi konstatējumiem par trūkumiem ar projektu administrēšanā iesaistītajām institūcijām un/vai Pasūtītāja grantu konkursa finansējuma saņēmējiem.
2.2.  Pārbaudes projektu īstenošanas vietās, ja attiecināms, tiek veiktas saskaņojot ar Pasūtītāja darbiniekiem. 
2.3.  Pirms pārbaudes Pasūtītāja rīcībā var nebūt pieejama pilna pārbaudei nepieciešamā dokumentācija[footnoteRef:2]. [2:  Tehniskais projekts/būvprojekts, iepirkumu dokumentācija, būvdarbu izpildes dokumentācija un cita dokumentācija pieejama pie projekta īstenotāja un būs pieejama pārbaudes laikā.] 

2.4.  Pretendents Pasūtītāja noteiktajā laikā, ja nepieciešams, piedalās vairākās secīgi organizētās pārbaudēs projektu īstenošanas vietās Ukrainā, Čerņihivas apgabalā un Sumu apgabalā. Pārbaude projektu īstenošanas vietās var ilgt vairākas dienas.
2.5.  Pretendenta nozīmētajam speciālistam, kurš piedalīsies pārbaudēs Ukrainā, ir jābūt labām angļu un ukraiņu valodas zināšanām - vismaz B2 kvalifikācijas līmenī[footnoteRef:3]. [3:  B2 kvalifikācijas līmenis - persona spēj sarunāties par sadzīves un profesionāliem jautājumiem, skaidri formulēt un pamatot savu viedokli, lasa un saprot dažāda satura tekstus, spēj uzrakstīt darbam nepieciešamos dokumentus (piemēram, izziņas, pārskatus, protokolus, ziņojumus, aktus), kā arī izvērstus tekstus par sadzīves un profesionālām tēmām, uztver un saprot dabiskā tempā runātus tekstus par dažādām tēmām.] 


3.  PAKALPOJUMA IZPILDES ORGANIZĀCIJA
3.1.  Pretendentam pirms konkrēta Pakalpojuma uzsākšanas tiek nosūtīts konkrēts projektu saraksts un darba uzdevums.
3.2.  Pretendents/pretendenta būvuzraugs iepazīstas ar vērtējamo projektu sarakstu un izvērtē, vai būvuzraugs nepiedalās vai nav piedalījies projekta iesnieguma vai būvprojekta sagatavošanā, ieviešanā vai īstenošanā, lai novērstu iespējamos interešu konfliktus. Interešu konflikts var rasties, jo īpaši tādu iemeslu dēļ, kas saistīti ar ekonomiskām interesēm, politisko piederību vai nacionālām saitēm, ģimenes vai draugu attiecībām vai jebkādām citām interesēm.
3.3.  Pretendentam ir jāizvairās no interešu konfliktiem, kas saistīti ar Pakalpojumu izpildi. Pretendents pēc projektu saraksta saņemšanas pievieno atsevišķu apliecinājuma formu par interešu konflikta neesamību. Apliecinājuma formu (Līguma 3.pielikumā) par interešu konflikta neesamību paraksta gan pretendents, gan tā piesaistītais būvuzraugs.
3.4. Pretendents nav tiesīgs saistībā ar Pakalpojumu slēgt vienošanos, kur ir paredzams interešu konflikts Līguma rakstura vai personisku vai finansiālu saistību starp Uzņēmēju un trešo pusi dēļ 
3.5. Pretendentam nekavējoties ir jāatklāj Pasūtītājam visi apstākļi, kas varētu radīt interešu konfliktu vai tādu var izraisīt, kā arī turpmākās darbības ir jāsaskaņo ar Pasūtītāju. Ja no pretendenta saņemtais paskaidrojums par interešu konflikta situācijas apstākļiem neizslēdz potenciālo interešu konfliktu, Pasūtītājam ir tiesības lūgt pretendentu nodrošināt citu ne zemākas kvalifikācijas būvuzraugu. pretendentam jāveic arī citi piesardzības pasākumi attiecībā uz interešu konflikta risināšanu.
3.6.  Pasūtītājs ne vēlāk kā 10 (desmit) kalendārās dienas pirms pakalpojuma sniegšanas, informē pretendentu/ pretendenta būvuzraugu par plānoto pārbaudes dienu un laiku. Viena pārbaude un atzinuma sagatavošana par projektu var ietvert vairākus būvniecības līgumus, kurus jāpārbauda.
3.7.  Pretendents uz Pasūtītāja kontaktpersonas e-pastu nosūta nozīmētā būvuzrauga kontaktinformāciju 1 (vienas) darba dienas laikā.

3.8.  Pārbaude projekta īstenošanas vietā:
3.8.1. termiņš 3.6. apakšpunktā minētās projekta īstenošanas vietas pārbaudei: pēc pārbaudes veikšanas projekta īstenošanas vietā, pretendents/ pretendenta nozīmētais būvuzraugs ne vēlāk kā 5 (piecu) darbdienu laikā pēc atgriešanās no objekta latviešu vai angļu valodā sagatavo un iesniedz Pasūtītājam sākotnējā atzinuma projektu brīvā formātā par būvdarbu izpildes atbilstības novērtēšanas rezultātiem un būvniecības progresu; 
3.8.2. Pasūtītājs 5 (piecu) darba dienu laikā izskata sākotnējo atzinuma projektu un iesniedz pretendentam/pretendenta būvuzraugam komentārus par atzinuma projektu, akceptu atzinuma izstrādei vai informē pretendentu/pretendenta būvuzraugu, ka atzinuma projektā konstatētās atkāpes nosūtītas finansējuma saņēmējam skaidrojumu sniegšanai;
3.8.3. pretendents/pretendenta būvuzraugs 3 (trīs) darba dienu laikā izskata Pasūtītāja komentārus vai finansējuma saņēmēja iesniegtos skaidrojumus, sagatavo un iesniedz gala atzinumu par būvdarbu atbilstības novērtēšanas rezultātiem;
3.8.4. gadījumā, ja ir nepieciešams pieprasīt no finansējuma saņēmēja atkārtotus skaidrojumus, Pasūtītājs un pretendents/pretendenta būvuzraugs vienojas par individuālu termiņu.
3.9. [bookmark: _Hlk100264920] Attiecībā uz 2.1. apakšpunktā minētajiem uzdevumiem, Pasūtītāja un pretendenta kontaktpersonas iepriekš elektroniski saskaņo darba uzdevumam nepieciešamo stundu skaitu un izpildes termiņu. Sniedzot rakstisku konsultāciju, būvuzraugs sagatavo atbildi un elektroniski iesniedz to kontaktpersonai. 

4. SAGAIDĀMAIS REZULTĀTS
4.1.  Par pārbaudes rezultātu ir uzskatāms Pasūtītāja saskaņots atzinums (turpmāk – atzinums) (pēc atbilstošu precizējumu veikšanas, ievērojot Pasūtītāja komentārus) par katra pārbaudītā projekta faktiski veikto būvdarbu apjomu un atbilstību noslēgtajiem projekta īstenošanas līgumiem un attiecināmības prasībām.
4.2.  Par rakstisko konsultāciju pakalpojumu rezultātu ir uzskatāms kvalitatīvs un argumentēts viedoklis atbilstoši Pasūtītāja definētajiem uzdevumiem.
4.3. [bookmark: _Hlk106707239] Atzinums un tā pielikumi iesniedzami Pasūtītājam PDF vai Word formā ne vēlāk kā 3 (trīs) darbdienu laikā no Pasūtītāja gala saskaņojuma saņemšanas dienas. 

5. PAREDZAMAIS DARBA APJOMS: 
5.1.  Par precīzu darba apjomu un viena projekta pārbaudes veikšanu uz vietas un atzinuma sagatavošanu Pasūtītājs informēs pretendentu pirms pakalpojuma uzsākšanas. 
5.2.  Kopējais provizoriski plānotais darba apjoms ir 11 (vienpadsmit) būvobjekti, taču to skaits var mainīties.

6. PROVIZORISKAIS REKONSTRUĒJAMO OBJEKTU SARAKSTS 
Objektu saraksts var būt mainīgs, un projektu ieviešanas procesā var notikt neparedzētas izmaiņas:
Rekonstrukcijas objekti:
6.1. Čerņihivas reģionālā psihoneiroloģiskā slimnīca (sastāv no 4 atsevišķiem rekonstrukcijas objektiem);
6.2. Čerņihivas centrālā rajona slimnīcas galvenā ēka;
6.3. Kuļikivkas noturības centrs;
6.4. Hončarivskes noturības centrs;
6.5. Ripku apdzīvotās vietas padomes Zamglaju licejs;
6.6. Tupičivas ciema licejs;
6.7. Modulārās (mobilās) patvertnesČernihivas un Sumu apgabalos (skaits tiks precizēts līguma izpildes laikā);
6.8. Kobižčas ciema bērnudārzs “Lisova Kazka” – daudzfunkcionāla patvertne;
6.9. Osteras bērnudārzs – patvertne;
6.10. Varvas 2. licejs – ēdināšanas bloka atjaunošana;
6.11. Oļešinas licejs – jaunas pazemes patvertnes izbūve.

Pretendents vai tā pārstāvis  ___________________    _______________________________   	
(amats)			(vārds, uzvārds/ paraksts)

